Source: http://www.vyvlastnenie.sk/predpisy/zakon-o-pravnom-postaveni-a-platovych-pomeroch-starostov-obci-a-primatorov-miest/
Timestamp: 2016-04-29 08:03:58+00:00

Document:
Zákon o právnom postavení a platových pomeroch starostov obcí a primátorov miest - úplné znenie - Zákon č. 253/1994 Z. z.: 1994/253 Zákon o právnom postavení a platových pomeroch starostov obcí a primátorov miest
Zákon Národnej rady Slovenskej republiky o právnom postavení a platových pomeroch starostov obcí a primátorov miest - Zákon č. 253/1994 Z. z. - úplné znenie
Tipy:Zákon o obecnom zriadeníZákon o majetku obcíZákon o ochrane verejného záujmu pri výkone funkcií verejných funkcionárov - o konflikte záujmov(aktualizované úplné znenie - stav k 11. 9. 2014)
(o právnom postavení a platových pomeroch starostov obcí a primátorov miest)Autor: Národná rada SRPlatnosť od: 25.8.1994Účinnosť od: 1.6.2011Uverejnené v Zbierke zákonov č. 73/1994 strana 1264ZMENY HĽADAJTE V PREDPISOCH: 374/1994 Z.z.172/1998 Z.z.453/2001 Z.z.289/2002 Z.z.460/2008 Z.z.154/2011 Z.z.OBLASŤ: Pracovné právo a Štátne právo253/1994 Z.z.ZÁKONNÁRODNEJ RADY SLOVENSKEJ REPUBLIKYz 25. augusta 1994o právnom postavení a platových pomeroch starostov obcí a primátorov miestZmena:374/1994 Z. z. s účinnosťou od 1.januára 1995Zmena:172/1998 Z. z. s účinnosťou od 1.novembra 1998Zmena:453/2001 Z. z. s účinnosťou od 1.januára 2002Zmena:289/2002 Z. z. s účinnosťou od 2.júla 2002Zmena:460/2008 Z. z. s účinnosťou od 1.januára 2009Zmena:154/2011 Z. z. s účinnosťou od 1.júna 2011 Národná rada Slovenskej republiky sa uzniesla na tomto zákone:PRVÁ ČASŤÚČEL ZÁKONA§ 1 Tento zákon upravuje právne postavenie starostov obcí a primátorov miest (ďalej len "starosta"), ustanovuje minimálnu výšku mesačného platu starostov zodpovedajúcu počtu obyvateľov obce alebo mesta, ktorí majú na ich území trvalý pobyt, 1) a ďalšie náležitosti súvisiace s výkonom funkcie.§ 2 (1) Funkcia starostu je verejná funkcia, ktorá sa nevykonáva v pracovnom pomere. Výkon tejto funkcie je nezlučiteľný s funkciami podľa osobitného predpisu2) a s výkonom práce zamestnanca obce. (2) Starostovi počas výkonu funkcie patrí dovolenka na zotavenie; na jej účely sa primerane použije osobitný predpis.3) Náhradu platu za nevyčerpanú dovolenku možno starostovi poskytnúť, len ak nemohol vyčerpať dovolenku ani do konca budúceho kalendárneho roku a ak o tom rozhodlo obecné zastupiteľstvo. (3) Starosta sa počas výkonu funkcie na účely zdravotného poistenia, 4) nemocenského poistenia a dôchodkového zabezpečenia, 5) podpory v nezamestnanosti a platenia príspevku na poistenie v nezamestnanosti6) posudzuje ako zamestnanec v pracovnom pomere. (4) Obec vo vzťahu k starostovi na účely uvedené v odseku 3 vystupuje ako zamestnávateľ.DRUHÁ ČASŤPLATOVÉ POMERY STAROSTOV§ 3 (1) Starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky7) za predchádzajúci kalendárny rok a násobku podľa § 4 ods. 1 alebo násobku podľa § 4 ods. 7. Plat sa zaokrúhľuje na celé euro nahor. (2) Plat podľa odseku 1 patrí starostovi odo dňa zloženia predpísaného sľubu.§ 4 (1) Starostovia sa na účely § 3 ods. 1 zaraďujú do deviatich platových skupín podľa počtu obyvateľov obce alebo mesta a násobky sa im ustanovujú takto: 1.
1, 49-násobok
1, 65-násobok
1, 98-násobok
2, 17-násobok
2, 34-násobok
2, 53-násobok
2, 89-násobok
3, 19-násobok
3, 58-násobok
(2) Plat starostu nemôže byť nižší, ako je ustanovené v § 3 ods. 1. Obecné zastupiteľstvo môže tento plat rozhodnutím zvýšiť až o 70 %. (3) Ak obecné zastupiteľstvo nerozhodne o plate starostu podľa tohto zákona, patrí starostovi plat podľa § 3 ods. 1. (4) Obecné zastupiteľstvo plat starostu opätovne raz ročne prerokuje. (5) Počtom obyvateľov obce alebo mesta sa rozumie počet obyvateľov zistený na základe údajov Štatistického úradu Slovenskej republiky7) k 31. decembru predchádzajúceho kalendárneho roku. (6) Starostovi, ktorý nevykonáva funkciu v celom rozsahu (úväzkový starosta), patrí plat v pomernej časti zodpovedajúcej rozsahu vykonávanej funkcie. Tento plat nemôže byť nižší ako súčin platu ustanoveného podľa § 3 a koeficientu 0, 3. (7) Obecné zastupiteľstvo v obci s počtom obyvateľov do 500 môže kedykoľvek, so súhlasom starostu, znížiť 1, 49-násobok platu až na 0-násobok počas jeho funkčného obdobia.". (8) Počas ozdravného režimu alebo nútenej správy obce podľa osobitného predpisu8) patrí starostovi plat podľa § 3 ods. 1. Obecné zastupiteľstvo počas tejto doby nemôže starostovi zvýšiť plat podľa odseku 2. (9) Plat starostu odsúhlasený obecným zastupiteľstvom podľa § 3 ods. 1 alebo podľa odseku 2 musí byť v zápisnici zo zasadnutia obecného zastupiteľstva uvedený v presnej výške stanovenej v eurách.§ 5 (1) Po zániku mandátu starostu z dôvodu skončenia funkčného obdobia patrí starostovi odstupné z rozpočtu obce vo výške trojnásobku jeho priemerného mesačného platu, ak vykonával funkciu dlhšie ako šesť mesiacov. To neplatí, ak ide o dôvody uvedené v osobitnom predpise.9) Odstupné starostovi nepatrí, ak vykonával funkciu menej ako šesť mesiacov. (2) Priemerným mesačným platom na účely odseku 1 a § 2 ods. 2 je jedna dvanástina súčtu platu podľa § 3 alebo podľa § 4 ods. 2 za obdobie dvanástich po sebe nasledujúcich kalendárnych mesiacov predchádzajúcich mesiacu, v ktorom vznikla potreba zistenia priemerného mesačného platu. Priemerný mesačný plat sa zaokrúhľuje na najbližší eurocent nahor. (3) Nárok na odstupné podľa odseku 2 nevznikne, ak bol starosta opäť zvolený do funkcie. (4) Ak mandát starostu zanikne smrťou, nárok na odstupné podľa odseku 2 a jeho ďalšie peňažné nároky postupne prechádzajú na manžela, deti a rodičov, ak s ním žili v čase smrti v domácnosti.10) Predmetom dedičstva sa stávajú, ak týchto osôb niet.§ 6Náhrady výdavkov poskytované voleným orgánom v súvislosti s výkonom funkcie Starostovi pri cestách, ktoré súvisia s výkonom funkcie, patria cestovné náhrady podľa osobitného predpisu.11)TRETIA ČASŤ SPOLOČNÉ, PRECHODNÉ A ZÁVEREČNÉ USTANOVENIA.§ 7 (1) Starosta nesmie byť pre výkon svojej funkcie ukrátený na právach ani nárokoch vyplývajúcich z pracovného alebo obdobného pomeru. (2) Nárok na plat starostovi zaniká dňom zániku jeho mandátu.12) Nárok na plat starostovi nezaniká, ak bol starosta do funkcie opätovne zvolený. (3) Zrážky z platu starostu možno vykonať len v rozsahu ustanovenom osobitným predpisom.3)§ 7a V roku 1995 sa pri úprave platov starostov podľa § 3 druhej vety nepostupuje.§ 8 Ak obecné zastupiteľstvo do jedného mesiaca od účinnosti tohto zákona nerozhodne, že starostovi patrí vyšší plat, ako je uvedené v § 4, vypláca sa starostovi minimálny plat podľa tohto zákona.§ 8aPrechodné ustanovenie k úpravám účinnýmod 1. júna 2011 Starosta zvolá zasadnutie obecného zastupiteľstva tak, aby sa uskutočnilo do 30. júna 2011 a rozhodlo o plate starostu v súlade s týmto zákonom. Inak platí, že od 1. júna 2011 patrí starostovi plat stanovený podľa § 3 ods. 1.§ 9 Tento zákon nadobúda účinnosť dňom vyhlásenia.Michal Kováč v. r.Ivan Gašparovič v. r.Jozef Moravčík v. r.1)Zákon č. 135/1982 Zb. o hlásení a evidencii pobytu občanov.2)§ 4 ods. 2 zákona Slovenskej národnej rady č. 346/1990 Zb. o voľbách do orgánov samosprávy obcí.3)Zákonník práce.4)Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.5)Zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov.6)Zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov.7)Zákon č. 540/2001 Z. z. o štátnej štatistike.8) § 19 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.9)§ 13a ods. 1 písm. a), d) a f) zákona Slovenskej národnej rady č. 369/1990 Zb. v znení neskorších predpisov.10)§ 115 Občianskeho zákonníka.11)Zákon č. 119/1992 Zb. o cestovných náhradách v znení neskorších predpisov.12)§ 13a ods. 1 zákona Slovenskej národnej rady č. 369/1990 Zb.
Jednou z mojich priorít je pokrytie mesta verejnou dopravou (MHD) v tých husto obývaných lokalitách mesta, kde ich obyvatelia majú priďaleko na najbližšiu zastávku.
Mesto nevie ochrániť obyvateľov pred rušením nočného pokoja z prevádzok
Okresný prokurátor poslal mestu protest proti všeobecne záväznému nariadeniu mesta o určovaní prevádzkových hodín v meste.
Písať petíciu kvôli oprave chodníka? To hádam nie!
"Úrad mi poradil, aby som kvôli poškodenému chodníku podal žiadosť na mesto aj s petíciou," posťažoval sa mi jeden z obyvateľov nášho mesta.

References: § 4
 § 4
 § 3
 § 3
 § 3
 § 3
 § 3
 § 3
 § 2
 § 3
 § 4
 § 3
 § 4
 § 3
 § 19